**Sensorveiledning GERSYK 4405 høst 2021**:

Maks poeng på caseoppgave 1 er 50 poeng

Maks poeng på caseoppgave 2 er 50 poeng

**Vurderingskriterier**

*Anamnese: maks 15 poeng*

Er kandidatens forslag til utdypning av anamnese og evt. bruk av kartleggingsverktøy relevante?  
Har kandidatens tatt med det du anser som viktig sett opp mot pasientens diagnoser og helseutfordringer?

Er forslagene til utdypning av anamnese og bruk av kartleggingsverktøy begrunnet?

Er forslagene til utdypning av anamnese og bruk av kartleggingsverktøy formulert presist og fokusert?

*Klinisk undersøkelse og supplerende undersøkelser: maks 10 poeng*

Er kandidatens forslag til kliniske undersøkelse og evt. supplerende undersøkelser relevante?

Har kandidatens tatt med det du anser som viktig sett opp mot pasientens diagnoser og helseutfordringer?

Er forslagene til fysisk undersøkelse og supplerende undersøkelse begrunnet?   
Er forslagene til fysisk undersøkelse og supplerende undersøkelser formulert presist og fokusert?

*Symptomliste: maks 5 poeng*

Har kandidaten laget en liste over de alvorligste symptomene relatert til diagnose og/eller helseutfordringer?   
Har kandidaten identifisert alle relevante symptomer?  
Har kandidaten satt opp de alvorligste symptomene i en prioritert rekkefølge, og hvordan vurderer du denne prioriteringen?

*Differensialdiagnoser: maks 5 poeng*

Har kandidaten identifisert aktuelle differensialdiagnoser?

Er differensialdiagnosene relevante?

*Tiltak: maks 15 poeng*

Har kandidatens foreslått relevante ikke medikamentelle tiltak?

Har kandidatens foreslått relevante medikamentelle tiltak?  
Er forslagene til tiltak begrunnet?

Er forslagene til tiltak formulert presist og fokusert?

Karaktergradering og forklaring til caseoppgaven:

|  |  |  |  |
| --- | --- | --- | --- |
| **Poeng** | **Karakter** | **Betegnelse** | **Generell, kvalitativ beskrivelse av vurderingskriteriene** |
| 91-100 | A | Fremragende | En fremragende prestasjon som utmerker seg. Kandidaten viser svært gode kunnskaper og stor grad av selvstendig vurderingsevne i utdypning av anamnese og klinisk undersøkelse, prioritering av symptomer, samt vurdering av differensialdiagnoser og tiltak. |
| 76-90 | B | Meget god | En over middels prestasjon. Kandidaten viser gode kunnskaper og selvstendig vurderingsevne til å gjøre relevante vurderinger i utdypning av anamnese og klinisk undersøkelse, prioritering av symptomer, samt vurdering av differensialdiagnoser og tiltak. |
| 57-75 | C | God | En jevnt god prestasjon. Kandidaten har kunnskaper og selvstendig vurderingsevne til å utdype det mest sentrale i anamnesen og klinisk undersøkelse. Kandidaten har med de mest sentrale symptomene og har vurdert de mest sentrale differensialdiagnosene og tiltakene. |
| 45-56 | D | Nokså god | En akseptabel prestasjon med noen vesentlige mangler. Kandidaten har begrensede kunnskaper og begrenset selvstendig vurderingsevne til å utdype det mest sentrale i anamnesen og klinisk undersøkelse. Kandidaten har ikke med alle de mest sentrale symptomene og har ikke vurdert alle de mest sentrale differensialdiagnosene og tiltakene. |
| 39-44 | E | Tilstrekkelig | En prestasjon som tilfredsstiller minimumskravene. Kandidaten har lite kunnskaper og viser liten selvstendig vurderingsevne til å utdype anamnese og klinisk undersøkelse, prioritere symptomer, samt vurdere differensialdiagnoser og tiltak. |
| Under 38 | F | Ikke bestått | En prestasjon som ikke tilfredsstiller de faglige minimumskravene. Kandidaten viser manglende kunnskaper og manglende selvstendig vurderingsevne til å utdype anamnese og klinisk undersøkelse, prioritere symptomer, samt vurdere differensialdiagnoser og tiltak. |

**Samlet karakter for begge caseoppgavene** (terskelverdier):

|  |  |  |
| --- | --- | --- |
| Karakter | Fra poeng | Fra prosent |
| A | 91 | 91% |
| B | 76 | 76% |
| C | 57 | 57% |
| D | 45 | 45% |
| E | 39 | 39% |
| F | 0 | 0% |